Bujus
Bujus (rus. Буй) – miestas Rusijoje, Kostromos srityje, 103 km į šiaurės rytus nuo Kostromos, prie Kostromos ir Vioksos upių santakos. Rajono centras. Geležinkelių mazgas: linijos į Vologdą, Danilovą, Kirovą. Plentai į Kostromą, Galičą, Liubimą. Miškų ir medienos apdirbimo, popieriaus ir celiuliozės, chemijos pramonė. Yra krašto muziejus, XIV a. veikiantis vyrų vienuolynas, kelios XIX a. cerkvės, gyvenamieji ir visuomeniniai pastatai.